Държавен вестник, бр. 101, 2009 г., стр. 77

БРОЙ  101	
Д Ъ Р Ж А В Е Н  В Е С Т Н И К 	
СТР.  77  
2. В специфичните случаи, предвидени в 
Договорите, приемането на регламент, дирек­
тива или решение от Европейския парламент 
с участието на Съвета, или от Съвета с учас­
тието на Европейския парламент, представлява 
специална законодателна процедура.
3. Правните актове, приети по законодателна 
процедура, представляват законодателни актове.
4. В специфичните случаи, предвидени в 
Договорите, законодателните актове могат да 
се приемат по инициатива на група държави-
членки или на Европейския парламент, по 
препоръка на Европейската централна банка 
или по искане на Съда или на Европейската 
инвестиционна банка.
Член  249 Б
1. Законодателен акт може да делегира на 
Комисията правомощието да приема незако­
нодателни актове от общ характер, които до­
пълват или изменят определени несъществени 
елементи от законодателния акт.
Законодателните актове определят изрично 
целите, съдържанието, обхвата и продължител­
ността на делегирането. Съществените елементи 
от една област се запазват за законодателния 
акт и съответно не могат да бъдат предмет на 
делегиране на правомощие.
2. Законодателните актове определят изрично 
условията, при които се осъществява делегира­
не. Тези условия могат да бъдат, както следва:
а) Европейският парламент или Съветът 
могат да решат да оттеглят делегирането;
б) делегираният акт може да влезе в сила 
единствено ако в срок, определен от законо­
дателния акт, Европейският парламент или 
Съветът не представят възражения.
За целите на букви  а) и б) Европейският 
парламент действа с мнозинство от съставля­
ващите го членове, а Съветът действа с ква­
лифицирано мнозинство.
3. Прилагателното „делегиран“, „делегирана“ 
или „делегирано“се добавя в заглавието на 
делегираните актове.
Член  249 В
1. Държавите-членки предприемат всички 
необходими мерки по вътрешното право за 
прилагане на правно обвързващите актове на 
Съюза.
2. Когато са необходими еднакви условия за 
изпълнение на правно обвързващите актове на 
Съюза, тези актове предоставят изпълнителни 
правомощия на Комисията, или, в някои спе­
цифични и надлежно обосновани случаи, както 
и в случаите, предвидени в членове  11 и 13 
от Договора за Европейския съюз, на Съвета.
3. За целите на параграф 2 Европейският 
парламент и Съветът, като действат чрез регла­
менти, в съответствие с обикновената законо­
дателна процедура, установяват предварително 
общите правила и принципи относно реда и 
условията за контрол от страна на държавите-
членки върху упражняването на изпълнителните 
правомощия от страна на Комисията.
4. Думите „за изпълнение“ се добавят в 
заглавието на актове за изпълнение.
Член  249 Г
Съветът приема препоръки. Той действа 
по предложение на Комисията във всички 
случаи, когато Договорите предвиждат той да 
приема актове по предложение на Комисията. 
Съветът действа с единодушие в областите, за 
които се изисква единодушие за приемане на 
акт на Съюза. Комисията, както и Европей­
ската централна банка в специфичните случаи, 
предвидени в Договорите, приемат препоръки.“
ПРОЦЕДУРИ ЗА ПРИЕМАНЕ НА АКТО­
ВЕТЕ И ДРУГИ РАЗПОРЕДБИ
237) Създава се раздел 2, озаглавен „ПРО­
ЦЕДУРИ ЗА ПРИЕМАНЕ НА АКТОВЕТЕ И 
ДРУГИ РАЗПОРЕДБИ“, предхождащ член 250.
238) В член 250 параграф 1 се заменя със 
следния текст:
„1. Когато по силата на Договорите Съветът 
действа по предложение на Комисията, Съве­
тът може да измени това предложение само 
като действа с единодушие, освен в случаите, 
посочени в член 251, параграфи 10 и 13, чле­
нове 268, 270а, 272 и член 273, втора алинея.“
239) Член 251 се изменя, както следва:
а) в параграф 1 думите „към настоящия 
член“ се заменят с „към обикновената зако­
нодателна процедура“;
б) втора и трета алинея на параграф 2 и 
параграфи 3 – 7 се заменят със следния текст:
„Първо четене
3. Европейският парламент приема позиция 
на първо четене и я предава на Съвета.
4. Ако Съветът одобри позицията на Ев­
ропейския парламент, предложеният акт се 
приема с формулировката, която съответства 
на позицията на Европейския парламент.
5. Ако Съветът не одобри позицията на Ев­
ропейския парламент, той приема своя позиция 
на първо четене и я предава на Европейския 
парламент.
6. Съветът изчерпателно информира Евро­
пейския парламент за основанията, мотивирали 
го за приемане на неговата позиция на първо 
четене. Комисията изчерпателно информира 
Европейския парламент за своята позиция.
Второ четене
7. Ако в срок от три месеца след предаването 
Европейският парламент:
а) одобри позицията на Съвета на първо 
четене или не се произнесе, предложеният акт 
се счита за приет с формулировката, която 
съответства на позицията на Съвета;
б) отхвърли, с мнозинство от съставляващи­
те го членове, позицията на Съвета на първо 
четене, предложеният акт се счита за неприет;